**Film Up!**

**Érdekes a kutatásod? Fontosnak tartod, hogy ezt mások is megismerjék? Készíts filmet!**

**Filmpályázati felhívás PhD- és MSc/MA-hallgatók számára**

Az ELTE Rektori Hivatal Pályázati és Innovációs Központja – az InfoPark Alapítvány korábbi évekbeli sikeres kisfilmkészítési pályázati felhívásait követően – idén közös pályázatot hirdet az ELTE doktori, és mesterképzésében részt vevő hallgatói számára.

**A FELHÍVÁS CÉLJA**

Minél szélesebb körben megismertetni az egyetemen folyó tudományos munkát, azt a tudományterületi sokszínűséget, amely az ELTE-t mint nyolc karral rendelkező tudományegyetemet jellemzi.

A közzétett, széles körben népszerűsített filmekkel szorgalmazni a különböző tudományterületeken kutató hallgatók gyümölcsöző együttműködésének kibontakozását, közös projektek keletkezését.

A kisfilmek a pályázók kutatási forrásainak bővülését is eredményezhetik.

**A PÁLYÁZÓK KÖRE**

Pályázatot az ELTE mester- vagy doktori képzésében résztvevő hallgatói nyújthatnak be. Pályázhatnak még a 2014-ben doktori fokozatot szerzettek is. A pályázati felhíváson hallgatói csoportok is részt vehetnek, amennyiben a csoportlétszám nem haladja meg a három főt. A csoport tagjaival szemben is elvárás, hogy az ELTE hallgatói legyenek. A csoportban társpályázóként alapképzésben részt vevő hallgatók is részt vehetnek.

Egy személy vagy csoport legfeljebb három pályaművet adhat be.

**A PÁLYÁZATOKKAL KAPCSOLATOS ELVÁRÁSOK**

**Tartalmi követelmények**

Pályázni legfeljebb 8 perc időtartamú, a hallgató(k) tudományos tevékenységét vagy annak bármely izgalmas részletét, aspektusát bemutató kisfilmmel lehet, amely közérthető, a széles publikum számára is érdekesen ragadja meg a kutatás tárgyát, célját, lényegét, és ezzel fel tudja kelteni a jó képességű fiatalok érdeklődését a tudományos pálya iránt. Fontos az újszerűség, a tudományközi megközelítés, játékos, szórakoztató módon történő ismeretátadás képessége, a látványos bemutatás. Kifejezetten közérthető tartalmakat várunk, ezért a kutatások esetlegesen iparjogvédelmi oltalom alá eső részletei semmi esetre se szerepeljenek a kisfilmben. Amennyiben az oltalomszerzéssel kapcsolatban bármilyen kérdés merülne föl, forduljanak bizalommal az ELTE Tudás- és Technológiatranszfer Irodáján Varga Attilához (varga.attila@rekthiv.elte.hu).

**Formai követelmények**

**A filmek időtartama:** legfeljebb 8 perc

**Mérete:** legfeljebb 2 Gbyte, a felbontása legalább 720 p, vagy 1080 p

**Formátuma:** MPEG 4, AVI, FLV, MOV, WMV

A benyújtott pályaművön fel kell tüntetni, hogy az az InfoPark Alapítvány és az ELTE RH Pályázati és Innovációs Központjának támogatásával jött létre.

A filmkésztéssel kapcsolatos technikai segítség kérhető az InfoPark Alapítványon keresztül (kapcsolattartó: Antoni József, infoparkalapitvany@gmail.com) az ELTE Természettudományi Kar Kommunikáció és UNESCO Multimédiapedagógia Központ munkatársaitól.

**A PÁLYÁZATOK ELBÍRÁLÁSÁNAK SZEMPONTJAI**

A filmeket szakmai zsűri bírálja el.

Az ELTE RH Pályázati és Innovációs Központ, illetve az InfoPark Alapítvány közösen díjazza a beérkezett pályaműveket. A bírálók kiemelt szempontként veszik figyelembe, ha a társadalomban és/vagy a gazdaságban elérhető pozitív hatásokra is kitér a pályázó a filmjében, valamint ha a pályamű több tudományterületet foglal magába ezzel is hozzájárulva a tudomány népszerűsítéséhez.

**A PÁLYÁZATOK DÍJAZÁSA**

A pályázat nyerteseit az ELTE Innovációs Napján, 2015. február végén az alábbiak szerint tárgy-, illetve pénzjutalommal díjazzuk:

Az ELTE RH Pályázati és Innovációs Központjának díja: konferencia-részvétel támogatása az első 3 helyezett csapat számára bruttó 125 000, 75 000 és 50 000 forint értékben az **Evopro Holding Zrt**. és az **ELTE Hallgatói Önkormányzatának** támogatásával.

Az InfoPark Alapítvány díja: az első 3 helyezett számára 1–1 laptop a **Discount Laptop Shop LLC** támogatásával.

Az InfoPark Alapítvány az általa legsikeresebbnek tartott kisfilm készítőjét bruttó 500 000 Ft pénzjutalommal is díjazhatja.

A kisfilmeknek az ELTE és az InfoPark Alapítvány honlapján keresztül, valamint médiapartnereink segítségével nyilvánosságot biztosítunk, és azokat az Innovációs Nap szüneteiben folyamatosan vetítjük majd.

**A PÁLYÁZAT BENYÚJTÁSÁNAK HATÁRIDEJE, MÓDJA ÉS HELYE**

A pályázatok benyújtása **2015. február 15-ig** lehetséges.

A pályázatot (a hiánytalanul kitöltött és aláírt Pályázati adatlapot, valamint a pályaműveket tartalmazó CD-t vagy DVD-t tartalmazó borítékot) egy példányban kell benyújtani. Kérjük, hogy a borítékon jól láthatóan tüntessék fel, hogy „Film Up”, valamint a pályázó nevét és a kisfilm címét.

A pályázatok benyújtására postai úton vagy személyesen **2015. január 5-től** van lehetőség munkanapokon (hétfőtől-csütörtökig) 9 és 16.30., pénteken 9 és 14.00. óra között az ELTE RH Pályázati és Innovációs Központban (Jokán Anita, ELTE PIK, 1056 Budapest, Szerb u. 21–23., fszt. 17.).

**ADMINISZTRATÍV INFORMÁCIÓK**

Csoportos pályázás esetén a Pályázati adatlapon szereplő adatokat mind a pályázónak, mind a társpályázó(k)nak meg kell adniuk, továbbá a hallgatói csoport valamennyi tagjának nyilatkozatnia kell, miszerint hozzájárulnak ahhoz, hogy a pályaművet a bírálók megismerjék.

A Tudás- és Technológiatranszfer Iroda bizalmasan kezel minden technikai, üzleti és személyes adatot, amely a pályázat részét képezi.

A kisfilmekhez aláfestő zene vehető igénybe az InfoPark Alapítvány megállapodásán keresztül a **SONOTON Zenei Könyvtár**segítségével (**aláfestő zenetár** [www.sonoton.com](http://www.sonoton.com), kapcsolattartó: Bakó Mária sonoton@clmusic.hu).

**A pályázati felhívás letölthető:** [www.pik.elte.hu](http://www.pik.elte.hu), www.infoparkalapitvany.hu

**Kapcsolattartó: Jokán Anita,** **jokan.anita@rekthiv.elte.hu****, +36 30 548 7190**

**Antoni József, infoparkalapitvany.gmail.com, + 36 30 256 9592**



**Pályázati adatlap és nyilatkozat**

**Kérjük, az adatlap formai elemein ne változtasson!**

**Kérjük, a terjedelmi korlátokat tartsák be!**

**I. Pályázat adatai:**

**I.1. Kisfilm címe (maximum 150 karakter):**

|  |
| --- |
|  |

**I.2. A kisfilm rövid összefoglalása (maximum 500 karakter):**

|  |
| --- |
|  |

**II. Pályázatot benyújtó(k) adatai:**

(Csoportos pályázás esetén mind a pályázó, mind a társpályázók adatait meg kell adni.)

|  |  |
| --- | --- |
| **A pályázó neve:** |  |
| Érvényes Neptun-kódja: |  |
| E-mail címe: |  |
| Telefonszáma/mobiltelefonszáma: |  |
| Jelenleg tanulmányait a következő helyen végzi az ELTE-n |
| Kar: |  |
| Szak: |  |
| Évfolyam: |  |
| Milyen képzésben vesz részt? (mesterképzés/doktori képzés) |  |
| Tanulmányait kezdte: |  |
| Tanulmányainak várható befejezése: |  |
|  |

|  |  |
| --- | --- |
| **Az első társpályázó neve:** |  |
| Érvényes Neptun-kódja: |  |
| E-mail címe: |  |
| Telefonszáma/mobiltelefonszáma: |  |
| Jelenleg tanulmányait a következő helyen végzi az ELTE-n |
| Kar: |  |
| Szak: |  |
| Évfolyam: |  |
| Milyen képzésben vesz részt? (alapképzés/mesterképzés/doktori) |  |
| Tanulmányait kezdte: |  |
| Tanulmányainak várható befejezése: |  |

|  |  |
| --- | --- |
| **A második társpályázó neve:** |  |
| Érvényes Neptun-kódja: |  |
| E-mail címe: |  |
| Telefonszáma/mobiltelefonszáma: |  |
| Jelenleg tanulmányait a következő helyen végzi az ELTE-n |
| Kar: |  |
| Szak: |  |
| Évfolyam: |  |
| Milyen képzésben vesz részt? (alapképzés/mesterképzés/doktori) |  |
| Tanulmányait kezdte: |  |
| Tanulmányainak várható befejezése: |  |

A pályázó(k) kijelenti(k), hogy az elkészített mű kizárólagos szerzői, egyéni és eredeti jellegű saját szellemi alkotása(uk). Nyilatkozik(nak) továbbá, hogy a műnek az Eötvös Loránd Tudományegyetem, valamint az InfoPark Alapítvány honlapján, rendezvényein, illetve középiskolákban történő megjelentetéséhez és bemutatásához szerző(k)ként ezúton hozzájárul(nak).

A pályázó(k) a pályázat benyújtásával hozzájárul(nak), hogy a pályamű tartalmát a belső és külső bírálók megismerjék.

Kelt

……………………………….., 2015. …………………. hó ……………. nap

|  |  |  |
| --- | --- | --- |
| ……………………………… | ……………………………… | ……………………………… |
| A pályázó aláírása | Az első társpályázó aláírása | A második társpályázó aláírás |